Чеченски, Александр Николаевич
Алекса́ндр Никола́евич Чече́нски (1780 шо, Алда (БухӀан-Йурт) — 1834 шо) — Российн кавалерин генерал-майор, нохчий.

Бералла а, жималла а 
Винчу хенахь цунна Ӏела аьлла цӀе тиллинера. Бераллехь иза схьалецнера паччахьан эскаро цуьнан йурт хӀаллакйеш хенахь. Цуьнан да веллера шен йурт ларйеш. Цуьнан нана йелира иза веш хенахь. Иза кхиава хьаийцира цу хенахь подпоручик, 16 шо кхаьчна волу Николай Николаевич Раевски. КӀантан цӀе тиллира Александр Николаевич Чеченски. Иза кхиинера Николай Раевский нана йолчахь Каменкехь (Украина). Александрс чекхйаьккхира Москван университет.

ТӀеман гӀуллакх доладар 
Александр Чеченскин тӀеман гӀуллакх долийра 1794 шарахь вахмистран даржехь ГӀизларехь Нижегородски 17-гӀа драгунски полкехь. Оцу полкан хьаьким вара цуьнан доладийриг. Цо дакъа лецира Каспийн уллехь гӀажарийн дуьхьал бинчу тӀамехь а, Ӏаьржа хӀордан уллехь туркойн дуьхьал бинчу тӀамехь а.

24 шо кхаьчча Александр подпоручик хилира. 1805 шарахь иза дӀехьавеккхир Гродненски гусарийн полке. Цигахь цо полуэскадронан куьйгало дора. 1805—1807 шерашкахь цо дакъа лецир Наполеонан эскаран дуьхьал беш болу тӀамтӀехь Мышеницы уллехь а, Гутштадтан уллехь а, Аккендорфан уллехь а, мостагӀ Посаржа хин дехьа лоллуш а. Гутштадтехь бинчу тӀамехь цо гайтина майраллина цунна делира Дашо герз. Прейсиш-Эйлау уллехь бинчу тӀаман цунна йелира IV даржан Сийлахь Владимиран орден.

Литература 
 Умар Гайсултанов. Александр Чеченский. Грозный, Чечено-Ингушское книжное издательство, 1981.
 Черейский Л. А. А. Пушкин и его окружение. Л., 1988 г., С. 488.

Билгалдахарш 

Нохчий